
STRATEGIA DE DEZVOLTARE A SERVICIILOR SOCIALE
 ACORDATE LA NIVELUL COMUNEI BLEJOI, JUDEȚUL PRAHOVA, 
PENTRU PERIOADA 2026-2030

1. DATE DE IDENTIFICARE

	Adresa Primăriei:
	COMUNA BLEJOI, SAT BLEJOI, CALEA BUZĂU, NR.10

	Cod poştal
	107070

	Contact (tel/fax):
	0244-410445/ 0244-410660

	E-mail:
	blejoiprahova@yahoo.com

	Website:
	www.primariablejoi.ro

	Primar:
	DUMITRU ADRIAN

	Viceprimar:
	ION ALEXANDRA-CĂTĂLINA

	Secretar General
	LUPU SORIN




2. CARACTERISTICI TERITORIALE ALE COMUNEI BLEJOI
Comuna Blejoi este o comună în județul Prahova, Muntenia, România, formată din satele Blejoi, Ploieştiori, Ţânţăreni.

3. DATE STATISTICE:
· Populaţie: conform recensământului realizat la nivel național în 2022, populația comunei Blejoi  este de 9.254 de locuitori. Față de recensământul din 2011, populația comunei Blejoi a crescut cu 679 locuitori, ceea ce reprezintă o creștere de 7,92% a numărului de locuitori.
· Nr. gospodării: 3928
· Nr. total de agenți economici: 735 
· 
Tabel nr.1 Situația demografică în comuna Blejoi 

	
	Indicator
	Nr.

	
	Total populație
	9.254

	1
	Copii 0-19 ani
	1.997

	2
	Adulți 20-65 ani
	5.114

	3
	Persoane 65+ ani
	2.143

	4
	Femei
	51,99 %

	5
	Bărbați
	48,01 %

	
	Structură etnică 
	· 

	1
	Români
	89,46%

	2
	Alte grupuri etnice: 
	0,79% etnie romă
9,49% informație indisponibilă


	În Comuna Blejoi, populația totală numără 9.254 de locuitori. Dintre aceștia, grupa de vârstă cu cea mai mare populație este cea cuprinsă între 40 - 49 de ani, în care se regăsesc 1.651 de persoane, ceea ce reprezintă aproximativ 17,84% din totalul populației.
Pe de altă parte, grupa de vârstă cu cei mai puțini rezidenți este cea cu vârsta 80+ ani, cu 381 de persoane, adică 4,12% din întreaga populație a comunei Blejoi.
	Este interesant să observăm că intervalul de vârstă cuprins între 0 și 49 de ani reprezintă 60,51% (vs. 60%, media pe toată țara). În același timp, intervalul de vârstă 50 - 80+ ani constituie 39,49% din populație, (vs. 40%, media pe țară). Acest lucru indică o populație cu o vârstă medie mai tânără decât media națională.
	De asemenea, trebuie menționat că grupa de vârstă 0 - 9 ani se situează la un nivel mai scăzut decât media la nivel național, reprezentând 9,80% din populație. Acest procent este mai mic decât media națională de 10,4%.

4. NIVELUL DE DEZVOLTARE SOCIO-ECONOMICĂ ȘI CULTURALĂ A COMUNEI BLEJOI
Principalii agenți economici și profilul lor de activitate:
Centre Comerciale – Hipermarketuri - Ploiești Shopping City S.R.L., Carrefour Romania, Auchan Romania, Jumbo, Selgros Cash & Carry;
Comerț cu amănuntul privind produse, idei și servicii pentru renovarea, construirea și amenajarea casei și grădinii –  Bricofoncier Romania S.A.;
Competente si servicii in domeniile: constructii, amenajari, tehnic si gradina-Leroy Merlin
Lucrari de constructii a drumurilor si autostrazilor -  Star T&D 
Transport persoane, intern - Cord Impex;
Transport marfă intern și internațional-Gerom Intertrans;
Croitorie-Chiperfield Properties;
Dezmembrări auto-Dancor SRL
Dealeri auto- Proleasing Motors, SC Mobel Auto SRL, SC Eurial Invest SRL;
Echipamente sportive și accesorii-Decathlon;
Restaurante, Pensiuni și unități de cazare: Oscar House, Casa Ardeleană, Hanul Șoferilor,Pearl Farm, Regina Nopții, Pensiunea Ileana, Pensiunea Toma;
Cabinet veterinar.

5. INFRASTRUCTURA EDUCAŢIONALĂ:
· nr. şcoli generale – 2;  nr. total elevi – 507;
· nr. grădiniţe – 3;  nr. total preşcolari – 190;
· SEVA - Grădiniță particulară;
· SOFIA – Grădiniță particulară.

6. INFRASTRUCTURA DE SĂNĂTATE:
· nr. cabinete medicale (medici de familie) –4
· nr. cabinete stomatologice – 2
· farmacii – 5

7. INFRASTRUCTURĂ RUTIERĂ:
Lungimea totală a drumurilor comunale – 47,7 km, din care:
· modernizate (asfaltate) – 41,77 km
· nemodernizate (pietruite/de pământ) – 7,13 km.

8. INFRASTRUCTURA DE UNITĂŢI:
	
Alimentare cu apă în sistem centralizat

	Operatorul: HIDROPRAHOVA

	Satul
	Lungimea reţelei de distribuţie (km)
	Numărul gospodăriilor racordate la reţea

	BLEJOI
	16,08
	1153

	PLOIEȘTIORI
	16,22
	921

	ȚÂNȚĂRENI
	11,47
	581

	CARTIER ALBERT
	9,56
	140



	Canalizare

	Operatorul: Hidro  Prahova 
Tipul staţiei de epurare: 

	Satul
	Lungimea reţelei de distribuţie (km)
	Numărul gospodăriilor racordate la reţea

	PLOIEȘTIORI, CARTIER ALBERT, ROUA, IRISH
	20,25
	510

	BLEJOI
	56,7
	627




	Alimentare cu gaze naturale

	Operatorul: DISTRIGAZ SUD RETELE

	Satul
	Lungimea reţelei de distribuţie (km)
	Numărul gospodăriilor racordate la reţea 
(nr. bransamente)
	Numar consumatori

	 BLEJOI
	21,212
	9134
	1295

	 PLOIESTIORI
	12,902
	5099
	1193

	 ȚÂNȚĂRENI
	9,866
	4621
	803

	Salubrizare

	Operatorul: BIN GO SOLUTIONS
Nr. contracte abonaţi:  2345 



	Iluminat public (stradal)

	Operatorul:

	
	Lungimea reţelei de distribuţie (km)

	BLEJOI, PLOIEȘTIORI, ȚÂNȚĂRENI
	46,30




9. ASOCIERI CU ALTE UNITĂŢI ADMINISTRATIV TERITORIALE DIN JUDEŢ SAU DIN ŢARĂ
Înfrăţiri cu localităţi din alte ţări: sat Bardar - Republica Moldova

CAPITOLUL I
CONSIDERAȚII GENERALE


1. [image: The Role of a Hospice Social Worker | National Social Work Month | Heart to  Heart Hospice]Rolul serviciilor sociale

	Ca urmare a modificărilor intervenite în nevoile sociale ale populației comunei Blejoi, județul Prahova, în comportamentul general al locuitorilor și în legislația națională în domeniul asistenței sociale, se impune elaborarea unei stategii de dezvoltare  a serviciilor sociale acordate la nivelul comunei Blejoi, pentru perioada 2026-2030 și a unui Plan de măsuri elaborat în conformitate cu aceasta.
	Obiectivul general al prezentei strategii îl reprezintă diversificarea și dezvoltarea serviciilor de asistență socială prin asigurarea aplicării politicilor sociale din domeniul protecției copilului, familiei, persoanelor vârstnice, victimele violenței domestice, persoanele cu dizabilități, precum și altor persoane, grupuri sau comunități în vederea asigurării serviciilor sociale de calitate care să aibă o abordare integrată a nevoilor, în relație cu situația economică, starea de sănătate, nivelul de educație și mediul social de viață al beneficiarilor. 
	Misiunea strategiei de dezvoltare a serviciilor sociale a comunei Blejoi pentru perioada 2026-2030 constă în dezvoltarea și consolidarea unui sistem funcțional, coerent și performant de planificare și furnizare a serviciilor sociale, care să răspundă în mod eicient și sustenabil nevoilor diverse și complexe ale grupurilor vulnerabile din comunitate.Totodată strategia nu vizează doar furnizarea de servicii, ci și prevenirea și reducerea formelor de marginalizare și excluziune socială, prin consolidarea capacității instituționale, dezvoltarea resurselor umane specializate, stimularea parteneriatelor public-private și implicarea activă a societății civile. Este esențială, de asemenea, promovarea unei culturi organizaționale orientate spre inovație, eficiență și colaborare, pentru a răspunde provocărilor actuale și viitoare ale comunității. 
	Strategia subliniază rolul primordial al familiei în creșterea, îngrijirea și educarea copilului, în asistența persoanei cu handicap, a persoanei vârstnice sau a oricărei altei persoane aflată în situație de risc de excludere socială și faptul că eforturile societății trebuie îndreptate în direcția întăririi și susținerii familiei în asumarea responsabilităților. 

2. Legislație 

Prezenta Strategie şi Planul de acţiune corespunzător sunt elaborate cu respectarea legislaţiei în vigoare:
a) Legea asistenţei sociale nr. 292/2011;
b) Legea nr. 272/2004 privind protecţia şi promovarea drepturilor copilului, cu modificările şi completările ulterioare;
c) Legea nr.196/2016 privind venitul minim de incluziune, cu modificările și completările ulterioare;
d) Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
e) Legea nr. 217/2003 privind prevenirea şi combaterea violenţei în familie, republicată, cu modificările şi completările ulterioare;
f) Legea nr. 116/2002 privind prevenirea şi combaterea marginalizării sociale, cu modificările şi completările ulterioare;
g) Legea nr. 7/2023 privind susţinerea procesului de dezinstituţionalizare a persoanelor adulte cu dizabilităţi şi aplicarea unor măsuri de accelerare a acestuia şi de prevenire a instituţionalizării, precum şi pentru modificarea şi completarea unor acte normative;
h) Legea nr. 100/2024 pentru modificarea şi completarea unor acte normative în domeniul asistenţei sociale, precum şi pentru completarea Legii nr. 78/2014 privind reglementarea activităţii de voluntariat în România şi pentru modificarea Legii nr. 272/2004 privind protecţia şi promovarea drepturilor copilului;
i) Legea nr. 156/2023 privind organizarea activității de prevenire a separării copilului de familie;
j) H.G. nr. 440/2022 pentru aprobarea Strategiei naţionale privind incluziunea socială şi reducerea sărăciei pentru perioada 2022—2027;
k) H.G. 1543/2022 pentru aprobarea Strategiei naţionale privind prevenirea instituţionalizării persoanelor adulte cu dizabilităţi şi accelerarea procesului de dezinstituţionalizare, pentru perioada 2022-2030;
l) Legea nr. 448/2006 privind protecţia şi promovarea personaelor cu handicap, republicată, cu modificările şi completările ulterioare;
m) Legea nr. 197/2012 privind asigurarea calităţii în domeniul serviciilor sociale;
n) H.G. nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal;
o) O.U.G. nr. 162/2008 privind transferul ansamblului de atribuții și competențe exercitate de Ministerul Sănătății Publice către autoritățile administrației publice locale, cu modificările și completările ulterioare;
p) H.G. nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către  autoritățile administrației publice locale;

3. Furnizarea serviciilor sociale

Sistemul național de servicii sociale este reglementat prin Legea asistenței sociale nr. 292/2011, care definește serviciile sociale ca fiind activitatea sau ansamblul de activități realizate pentru a răspunde nevoilor sociale, precum și a celor speciale, individuale, familiale sau de grup, în vederea depășirii situațiilor de dificultate, prevenirii și combaterii riscului de excluziune socială, promovării incluziunii sociale și creșterii calității vieții.
Serviciile sociale sunt servicii de interes general și se organizează în forme/structuri diverse, în funcție de specificul activității/activităților derulate și de nevoile particulare ale fiecărei categorii de beneficiari. Ele au caracter proactiv și presupun o abordare integrată a nevoilor persoanei în relație cu situația socioeconomică, starea de sănătate, nivelul de educație și mediul social de viață al acesteia. Datorită complexității lor, serviciile sociale aparțin domeniului larg al protecției sociale.


CAPITOLUL II
GRUPURILE ȚINTĂ CU PROBLEMELE IDENTIFICATE 
ȘI TIPURILE DE SERVICII SOCIALE 

1. Grupurile țintă și problemele identificate

	Conform art.30 din Legea nr. 292/2011 a asistenței sociale, categoriile de beneficiari ai serviciilor sociale sunt următoarele: copiii, persoane cu dizabilități, persoane vârstnice, victimele violenței în familie, persoanele fără adăpost, persoanele cu diferite adicții, respectiv consum de alcool, droguri, alte substanțe toxice, internet, jocuri de noroc, victimele traficului de persoane, persoanele private de libertate, persoanele sancționate cu măsura educativă sau pedeapsă neprivativă de libertate aflate în supravegherea serviciilor de probațiune, persoanele cu afecțiuni psihice, persoanele din comunități izolate, respectiv șomeri de lungă durată.
	La nivelul comunei Blejoi, județul Prahova au fost identificate următoarele categorii de grupuri țintă și probleme sociale specifice: 

· Copii şi familii aflate în dificultate:
a)	familii monoparentale;
b)	beneficiari de venit minim de incluziune(ajutor pentru familia cu copii/ajutor de incluziune);
c)   copii cu părinţi plecaţi la muncă în străinătate;
d)	copii aflați cu măsură de plasament/tutelă la familia extinsă;
e)   copii și adulți încadrați în grad de handicap;
Problemele sociale ale copiilor şi familiilor aflate în dificultate sunt:
- resurse financiare insuficiente şi dificultăţi în gestionarea lor;
- dificultăţi în găsirea unui loc de muncă;
-  familii cu climat social defavorabil;
-  abandonul şcolar;
-  probleme de sănătate;
	În sensul Legii nr. 257/2013 pentru modificarea și completarea Legii nr. 272/2004 privind protecția și promovarea drepturilor copilului termenii:
 copil – este persoana care nu a împlinit vârsta de 18 ani și nici nu a dobândit capacitatea deplină de exercițiu; 
familia – reprezintă ”părinții și copii acestora”, sau familia extinsă alcătuită din rudele copilului până la gradul IV inclusiv, sau familia substitutivă alcătuită din persoanele, altele decât cele care aparțin familiei existente, inclusiv afinii până la gradul IV și asistenții maternali care asigură creșterea și îngrijirea copilului, în condițiile legii. 

· Persoane vârstnice:
	Persoanele vârstnice sunt acele persoane care au împlinit vârsta de 65 de ani.
	Problemele sociale ale persoanelor vârstnice sunt:
- sănătatea precară;
- venituri mici în raport cu necesităţile;
- izolare, singurătate;
- capacitatea scăzută de autogospodărire;
- absenţa suportului pentru familia care are în îngrijire un vârstnic dependent;
- absența unui serviciu social destinat persoanelor vârstnice.

· Persoane cu handicap (minori sau adulţi):
	În sensul Legii nr. 448/2006, republicată, privind protecția și promovarea drepturilor persoanelor cu handicap, sunt acele persoane cărora mediul social, neadaptat deficiențelor lor fizice, senzoriale, psihice, mentale și/sau asociate, le împiedică total sau le limitează accesul cu șanse egale la viața societății, necesitând măsuri de protecție în sprijinul integrării și incluziunii sociale. În prezent, Primăria comunei Blejoi, județul Prahova are încadrați un număr de 44 asistenți personali, care asigură îngrijirea, la domiciliu a persoanelor cu handicap gradul grav, totodată asigură plata a 82 de indemnizații, ce se cuvin persoanelor(adulți sau minori) cu handicap gradul grav sau reprezentanților legali ai acestora. 
	Problemele sociale ale persoanelor cu handicap sunt:
- accesibilitatea, inclusiv în propria locuinţă;
- lipsa locurilor de muncă protejate;
- lipsa profesioniştilor în servicii specializate;
- atitudinea discriminatorie a societăţii;
- situaţia materială precară;
- lipsa centrelor rezidenţiale de zi, specializate pe tipuri de handicap.

2. Tipuri de servicii sociale 

	Serviciile sociale sunt servicii de interes general și se organizează în structuri diverse, în funcție de specificul activităților derulate și de nevoile particulare ale fiecărei categorii de beneficiari. Astfel se pot împărți în următoarele categorii: 
	a) După scopul serviciului: servicii de asistenţă şi suport pentru asigurarea nevoilor de bază ale persoanei/persoanelor;
	b) După categoriile de beneficiari: servicii sociale destinate copilului şi/sau familiei, persoanelor cu dizabilităţi, persoanelor vârstnice, persoanelor sancţionate cu măsură educativă sau pedeapsă neprivativă de libertate aflate în supravegherea serviciilor de probaţiune, persoanelor cu afecţiuni psihice, şomerilor de lungă durată, precum şi servicii sociale de suport pentru aparţinătorii beneficiarilor;
	c) După locul de acordare serviciile sociale se asigură:
       • la domiciliul beneficiarului;
       • în centre de zi;
       • în centre rezidenţiale;
       • în comunitate;
	d) După regimul juridic al furnizorului serviciile sociale pot fi organizate ca structuri publice sau private;
	e) După regimul de acordare, în regim normal şi regim special:
        • servicii acordate în regim de accesare, contractare şi documentare uzuale;

CAPITOLUL III
MISIUNEA PRINCIPIILE, VALORILE ȘI SCOPUL 
COMPARTIMENTULUI ASISTENȚĂ SOCIALĂ BLEJOI

1. Misiunea Compartimentului Asistență Socială
	Activitatea Compartimentului Asistență Socială și Autoritate Tutelară, în calitate de principal furnizor de servicii sociale pe plan local, se concentrează pe acordarea beneficiilor sociale prevăzute și furnizarea de servicii sociale adaptate nevoilor sociale identificate la nivelul comunității, în conformitate cu atribuțiile specifice definite de legislația în vigoare.
	Misiunea Compartimentului Asistență Socială are la bază aplicarea la nivel local a politicilor și strategiilor de asistență socială în domeniul protecției copilului, familiei, persoanelor vârstnice, persoanelor cu handicap și altor persoane, grupuri sau comunități aflate în nevoie socială, domiciliate pe raza comunei Blejoi, prin acordarea beneficiilor sociale și furnizarea de servicii sociqale care să răspundă nevoilor identificate. Îndeplinirea misiunii acestui serviciu public se face cu respectarea legislației specifice administrației publice locale precum și a legislației în domeniul propriu de activitate.
	Compartimentul Asistență Socială Blejoi asigură consultanță de specialitate în domeniul beneficiilor de asistență socială, colaborează cu alte instituții responsabile pentru a facilita accesul potențialilor beneficiari la drepturile cuvenite conform legislației în vigoare, astfel:
- asigură, organizează și realizează activitatea de primire și verificare a solicitărilor privind beneficiile de asistență socială: venit minim de incluziune, alocație de stat pentru copii, indemnizație/stimulent de inserție pentru creștere a copilului, stimulent financiar nou-născut(acordat pe baza HCL nr. 97/15.12.2022);
- verifică, evaluează situația socio-economică a persoanei singure/familiei, identifică nevoile și resursele acesteia prin anchete sociale, periodic, conform cerințelor legislative specifice în vigoare, pentru respectarea condițiilor de eligibilitate prevăzute de legislația în vigoare, pentru principalele beneficii de asistență socială;
- întocmește situațiile centralizatoare și rapoartele statistice pentru beneficiile de asistență socială;
- asigură serviciile specifice de consiliere și informare socială;
- asigură relaționarea și colaborarea cu diverse instituții și servicii publice;
- asigură prevenirea și combaterea situațiilor care implică risc social crescut de marginalizare și excludere socială, cu prioritate a situațiilor de urgență, prin primirea solicitărilor și acordarea de ajutoare comunitare și/sau de urgență.
	În vederea identificării cazurilor de copii lipsiți de supravegherea/grija ambilor părinți sau a părintelui din familia monoparentală, compartimentul asistenă socială colaborează cu instituțiile de învățământ din comună și astfel are următoarele atribuții:
- identifică, monitorizează și ține evidența copiilor ai căror părinți sunt plecați la muncă în străinătate;
- completează fișa de identificare riscuri și fișa de observație în conformitate cu H.G. nr. 691/2015;
- eliberează dovada prin care se certifică faptul că părinții care pleacă la muncă în străinătate și au copii în întreținere au notificat Compartimentul Asistență Socială cu privire la acest lucru;
- organizează și realizează activitatea de prevenire a separării copilului de familia sa;
- asigură consilierea și informarea familiilor cu copii în întreținere asupra drepturilor și obligațiilor acestora, asupra drepturilor copilului și asupra serviciilor disponibile pe plan local.
	În ceea ce privește segmentul de autoritate tutelară, compartimentul de asistență socială îndeplinește următoarele atribuții:
- realizează anchete psihosociale la solicitarea instanței de tutelă și a notarilor publici pentru:
· Exercitarea autorității părintești;
· Stabilirea/modificarea domiciliului minorului;
· Stabilirea/majorarea/modificarea contribuției părinților la întreținerea minorilor;
· Stabilirea/modificarea programului de legături personale cu minorii;
- realizează anchete sociale în acțiunile  de: 
· Tăgada paternității;
· Stabilirea paternității;
· Înregistrării tardive a nașterii;
· Punere sub interdicție;

- numire/înlocuire tutore;
- propune desemnarea p-ersoanei în vederea delegării drepturilor și îndatoririlor părintești pentru minorii ai căror părinți sunt plecați la muncă în străinătate;
- asigură aplicarea Legii nr.17/2000 – privind asistenta socială a persoanelor vârstnice, în sensul asistării persoanelor vârstnice în fața notarului public la închierea actelor juridice de vânzare-cumpărare, donație sau împrumuturi cu garanții imobiliare care au drept obiect bunurile mobile sau imobile ale persoanei vârstnice;
- asigură aplicarea dispozițiilor Hotărârii Guvernului nr. 52/2011 – pentru aprobarea normelor metodologice de aplicare a prevederilor OUG nr.111/2010 privind concediul și indemnizația lunară pentru creșterea copiilor, prin realizarea anchetei sociale în situația în care părinții copilului nu sunt căsătoriți și solicită indemnizație/stimulent de inserție/sprijin lunar.
2.Principii și valori
	Viziunea Strategiei de dezvoltare a serviciilor sociale la nivelul comunei Blejoi pentru perioada 2026-2030 se bazează pe analiza situației actuale și este fundamentată pe principiile integrării și corelării cu politicile naționale și regionale.
	Viziunea compartimentului asistență socială are la bază respectarea următoarelor principii:
Universalitate
Fiecare persoană are dreptul la asistenţă socială în condiţiile prevăzute de lege. Prin acest drept este recunoscut principiul accesibilităţii egale la serviciile sociale pentru cetăţenii comunei Blejoi.
Obiectivitate şi imparţialitate
În acordarea serviciilor sociale se  asigură  o atitudine obiectivă, neutră şi imparţială faţă de orice interes politic, economic, religios sau de altă natură.
Eficienţă şi eficacitate
În acordarea serviciilor sociale se asigură toate condiţiile pentru rezolvarea eventualelor situaţii de criză în care se găseşte solicitantul, avându-se în vedere următoarele caracteristici: calitative, cantitativ adecvate şi perioada de timp adecvate.
Abordarea integrată în furnizarea serviciilor sociale
Acordarea de servicii sociale se bazează pe o evaluare completă şi complexă (unde este cazul) a nevoilor solicitanţilor şi intervenţia asupra tuturor aspectelor problemelor de rezolvat.
Asigurarea unui ansamblu de activitati si servicii de sanatate care să se acordeîntr-un sistem integrat cu serviciile sociale la nivelul comunității, pentru soluționarea problemelor medico-sociale ale individului, în vederea menținerii acestuia în propriul mediu de viață. 
Asigurarea unui ansamblu integrat de programe și servicii de sănătate centrate pe nevoile individuale ale omului sănătos și bolnav, precum și pe nevoile comunității, acordate în sistem integrat cu serviciile sociale.
Proximitate în furnizarea de servicii sociale
Serviciile sociale acordate se adaptează la nevoile comunităţii şi ale cetăţenilor comunei Blejoi.
Cooperare şi parteneriat
Serviciile sociale se acordă în parteneriat şi cooperând cu ceilalţi furnizori de servicii sociale. Se va asigura transferul şi monitorizarea beneficiarului atunci când situaţia o impune, către alte servicii sociale primare sau specializate.
Orientarea pe rezultate
Compartimentul asistenţă socială are ca obiectiv principal orientarea pe rezultate în beneficiul persoanelor deservite, adresându-se celor mai vulnerabile categorii de persoane, acordarea lui făcându-se în funcţie de veniturile şi bunurile acestora.
Îmbunătăţirea continuă a calităţii
Serviciul public de asistenţă socială se centrează pe îmbunătăţirea continuă a serviciilor sociale şi pe eficientizarea resurselor disponibile

Respectarea demnităţii umane
Fiecărei persoane îi este garantată dezvoltarea liberă şi deplină a personalităţii, îi sunt respectate statutul individual şi social şi dreptul la intimitate şi protecţie împotriva oricărui abuz fizic, psihic, intectual, politic sau economic.

 Subsidiaritatea
Persoana care nu-şi poate asigura integral nevoile sociale beneficiază de intervenţia comunităţii locale, a structurilor ei administrative sau asociative şi, implicit, a statului.
Strategia se bazează pe respectarea următoarelor valori:
Egalitatea de şanse: toate persoanele beneficiază de oportunităţi egale cu privire la accesul la serviciile sociale şi de tratament egal prin eliminarea oricăror forme de discriminare.
Libertatea de alegere: fiecărei persoane îi este respectată alegerea făcută privind serviciul social ce răspunde nevoii sale sociale.
Independenţa şi individualitatea fiecărei persoane: fiecare persoană are dreptul să fie parte integrantă a comunităţii, păstrându-şi în acelaşi timp independenţa şi individualitatea. Aceasta urmăreşte să evite marginalizarea beneficiarilor de servicii sociale pe baza principiului că toţi cetăţenii, indiferent dacă necesită servicii de asistenţă socială sau nu, sunt fiinţe normale cu nevoi şi aspiraţii umane normale.
Transparenţă în participarea şi acordarea serviciilor sociale: fiecare persoană are acces la informaţiile privind drepturile fundamentale şi legale de asistenţă socială, precum şi posibilitatea de contestare a deciziei de acordare a unor servicii sociale.
Membrii comunităţii trebuie încurajaţi şi sprijiniţi pentru a putea fi parte integrantă în planificarea şi furnizarea serviciilor sociale.
Confidenţialitatea: furnizorii serviciilor sociale trebuie să ia măsurile posibile şi rezonabile, astfel încât informaţiile care privesc beneficiarii să nu fie divulgate sau făcute publice fără acordul respectivelor persoane.

CAPITOLUL IV
OBIECTIVE 
PLANUL DE MĂSURI PENTRU IMPLEMENTAREA STRATEGIEI


	Implementarea Strategiei se va face cu participarea tuturor compartimentelor aparatului de specialitate al primarului comunei Blejoi, a personalului, a partenerilor, a beneficiarilor şi a altor factori interesaţi din comunitate şi judeţ.
	Monitorizarea şi evaluarea Strategiei se vor face la nivelul compartimentului de specialitate, respectiv de persoana nominalizată în acest sens.
	În funcţie de rezultatele evaluării şi monitorizării şi în acord cu modificările legislative sau cu modificările intervenite în contextul social, economic, cultural, strategia poate fi revizuită sau completată ori de câte ori este necesar.

Obiectivul general şi obiectivele specifice stabilite pentru prezenta strategie vor fi atinse treptat, în funcţie de priorităţi, pe baza următorului Plan de măsuri:




PLAN DE MĂSURI
în vederea implementării Strategiei de dezvoltare a serviciilor 
sociale acordate la nivelul comunei Blejoi, judeţul Prahova,
pentru perioada 2026-2030



Obiectiv general
Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei Blejoi. Înființarea prin HCL a Serviciilor sociale acordate și administrate de autoritatea publică locală, structură fără personalitate juridică, organizată ca unitate de asistență socială în cadrul aparatului de specialitate al primarului potrivit art. 41 (1)-(3), ca serviciu social de interes local adresat beneficiarilor care trăiesc și locuiesc pe raza teritorială a comunei, potrivit art. 42 alin.(1) din Legea nr. 292/2011 – Legea asistenței sociale.

	[bookmark: tree#58][bookmark: tree#63]   Obiective specifice
	Activităţi/acţiuni/măsuri
	Termen
	Responsabili

	
Obiectiv specific 1: Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale grupului ţintă (categoriilor de beneficiari)
	Colectarea informaţiilor necesare identificării sau actualizării nevoilor sociale la nivelul comunei Blejoi
	permanent
	Compartiment Asistență Socială

	
	Constituirea categoriilor de beneficiari de servicii sociale la nivelul localităţii, repartizaţi în funcţie de tipurile de servicii sociale reglementate de lege
	permanent
	Compartiment Asistență Socială

	
	Monitorizarea și evaluarea serviciilor sociale furnizate la nivelul comunei Blejoi
	permanent
	Primar/Secretar

	Obiectiv specific 2: Înfiinţarea şi actualizarea continuă a unei Baze de date  care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea bazei de date
	Măsuri de facilitare a accesului persoanelor aflate în grupul ţintă în acordarea ajutoarelor financiare, materiale şi medicale pentru situaţiile reglementate de lege:venit minim de incluziune, ajutoare de urgenţă, ajutoare pentru încălzire, ajutoare materiale, alocaţii de susţinere etc.
	permanent
	Primăria comunei Blejoi

	
	Crearea unei evidenţe informatizate (fişiere, foldere, tabele centralizatoare etc.) care să cuprindă toate informaţiile referitoare la beneficiarii de servicii sociale
	permanent
	Compartiment Asistență Socială 

	
	Completarea acestor documente pe zile, luni, ani (pe cât posibil, şi perioadele anterioare)
	permanent
	Compartiment Asistență Socială 

	
	Centralizarea datelor, verificarea şi corelarea cu evidenţele numerice, financiare din compartimentele contabilitate, resurse umane etc.
	permanent
	Compartiment Asistență Socială
Birou Financiar Contabil

	
	Actualizarea continuă a întregii Baze de date
	permanent
	Primăria comunei Blejoi

	
	Verificarea periodică a familiilor/persoanelor/copiilor/tinerilor beneficiare de servicii sociale
	permanent
	Compartiment Asistență Socială

	Obiectiv specific 3: Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Blejoi

	Acțiuni privind prevenirea abuzului, neglijării, exploatării şi a oricăror forme de violenţă asupra copilului sau de separare a copilului de părinţii naturali, verificarea periodică a copiilor care au fost plasaţi pentru a primi îngrijire.
	permanent
	Compartiment Asistență Socială

	
	Acțiuni de încurajare a activităţii de voluntariat în rândul tinerilor în domenii de intres public, conform legii.
	2030
	Primăria comunei Blejoi

	
	Colaborarea cu instuțiile județene în vederea asigurarării furnizării de servicii pentru persoanele vârstnice și facilitarea accesului acestora în centre sociale, precum şi a persoanelor cu handicap.
	permanent
	Primăria comunei Blejoi

	
	Înființarea prin hotărâre de consiliu local a Serviciilor sociale acordate și administrate de autoritatea publică locală, structură fără personalitate juridică, organizată ca unitate de asistență socială în cadrul aparatului de specialitate al primarului potrivit art. 41 (1)-(3) din Legea 292/2011 a asistenței sociale, ca serviciu social de interes local adresat beneficiarilor care trăiesc și locuiesc pe raza teritorială a comunei, potrivit art. 42 alin.(1) din legea sus-menționată.
	2030
	Primăria comunei Blejoi

	Obiectiv specific 4: Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale etc., adaptate nevoilor sociale şi resurselor disponibile la nivelul comunei Blejoi iniţiate şi realizate după efectuarea unor studii referitoare la nevoile sociale şi priorităţile generale ale comunităţii 
	Informarea şi consilierea locuitorilor comunei în orice domeniu de interes al serviciilor sociale.

	permanent
	Primăria comunei Blejoi

	
	Programe de sprijin pentru copii şi tineri în vederea urmării unei forme de învăţământ şi de suport pentru cei care sunt identificaţi că posedă calităţi deosebite.

	2030
	Primăria comunei Blejoi

	
Obiectiv specific 5: 
Dezvoltarea unor atitudini proactive și participative în rândul populației localității și a beneficiarilor de servicii sociale

	
Activități privind combaterea riscului de excluziune socială și a marginalizării sociale.

	
permanent
	
Primăria comunei Blejoi

	
	Activități de informare și consiliere a părinților care intenționează să plece în străinătate, precum și a persoanei desemnate ca reprezentant legal al copilului.
	permanent
	Compartiment Asistență Socială

	
	Realizarea unor planuri de servicii în vederea instituirii unei măsuri de protecție specială pentru copiii ai căror părinți sunt plecați la muncă în străinătate.
	permanent
	Compartiment Asistență Socială



[bookmark: tree#57]	

	În conformitate cu prevederile art.112, alin.(3), lit a) din Legea nr.292/2011 – Legea asistenței sociale, art.129, alin.(2) lit.d) și alin.(7), lit.b) din OUG 57/2019 privind Codul administrativ și în concordanță cu Planul de măsuri privind implementarea Stategiei pentru perioada 2026-2030, anual se va elabora un Plan anual de acțiune privind serviciile sociale administrate și finanțate din bugetul consiliului local. Acest Plan anual de acțiune va cuprinde date detaliate privind: numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor din fonduri publice, bugetul estimat și sursele de finanțare.

